stanford-oval/wikipedia huggingface dataset:
Safiiripitta

| Safiiripitta |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Pitat Pittidae
Suku::  Pitat Pitta
Laji::  cyanea
Kaksiosainen nimi
 Pitta cyanea  Blyth, 1843 
Synonyymit
 Hydrornis cyaneus 
Katso myös
   Safiiripitta Wikispeciesissä   Safiiripitta Commonsissa 
Infobox OKNimi-testi OKIUCN-testi OK: 
Safiiripitta (Pitta cyanea) on pittojen heimoon kuuluva varpuslintu.
Levinneisyys

Safiiripittaa tavataan Bangladeshissa, Intiassa, Kambodžassa, Kiinassa, Laosissa, Myanmarissa, Thaimaassa ja Vietnamissa, ja sen levinneisyysalueen pinta-ala on noin 1 020 000 km². Laji on luokiteltu elinvoimaiseksi.
Ross 128

Ross 128 (Gliese 447) on punainen kääpiötähti, jonka etäisyys on 11,007 valovuotta. Siten se on yksi Aurinkoa lähimmistä tähdistä. Ross 128 on muuttuva flare-tähti, mutta ei niin aktiivinen kuin nuoremmat flare-tähdet
Ross 128:lta on löydetty eksoplaneetta.
Tähti

Näennäinen kirkkaus mV 13.53. Spektrityyppi M 4V  Absoluuttinen kirkkaus 13,5.
Planeetta

Planeetta on havaittu spektroskoopilla säteisnopeusmenetelmällä.
Ross 128 b
Massa m sini = 1.35 M⊕, 1%:lla yli 4 Maan massaa.
Kiertoaika 9,9 päivää
Etäisyys keskustähdestä 0,0496 AU
Eksentrisyys 0,12
Aiheesta muualla

| --- | --- |
Tähdet:  Spica, γ Vir A, ε Vir, ζ Vir, δ Vir, β Vir, γ Vir B, 109 Vir, μ Vir, η Vir, ν Vir, ι Vir, ο Vir, κ Vir, τ Vir, θ Vir, 110 Vir, λ Vir, π Vir, χ Vir, l Vir, 61 Vir, 69 Vir, ψ Vir, σ Vir, φ Vir, ξ Vir, ρ Vir, o Vir, 89 Vir, 16 Vir, 70 Vir, 82 Vir, 53 Vir, υ Vir, 49 Vir, 90 Vir, 59 Vir, 57 Vir, 76 Vir, d2 Vir, ω Vir, 68 Vir, 4 Vir, 55 Vir, 84 Vir, 7 Vir, 63 Vir, 87 Vir, 106 Vir, 95 Vir, 21 Vir, 86 Vir, 1 Ser, 75 Vir, 83 Vir, 31 Vir, g Vir, 6 Vir, 33 Vir, 71 Vir, 108 Vir, 80 Vir, 2 Ser, 11 Vir, 66 Vir, 44 Vir, 12 Vir, CS Vir, 25 Vir, 65 Vir, 64 Vir, 13 Vir, 92 Vir, y Vir, 10 Vir, 50 Vir, 46 Vir, 73 Vir, 37 Vir, 72 Vir, 34 Vir, 38 Vir, 85 Vir, 104 Vir, 27 Vir, 41 Vir, 54 Vir, 20 Vir, 35 Vir, 96 Vir, 17 Vir, 94 Vir, 48 Vir, S Vir, 62 Vir, 28 Vir, 56 Vir, 77 Vir, R Vir, HD 114783, HD 130322, HD 125612, EQ Vir, DT Vir, Ross 128, Wolf 424, FL Vir, PSR 1257+12
Eksoplaneetat:  70 Vir b, HD 114783 b, HD 130322 b, HD 125612 b, Draugr, Poltergeist, Phobetor
Sansui

| Sansui Electric |
| --- | --- |
Osake:  TYO: 6793
Perustettu:  3. kesäkuuta 1947
Toimiala:  elektroniikkateollisuus
Kotisivu:  sansui-jpn.co.jp
Infobox OKVirheellinen NIMI-arvo: 
Sansui 9090DB viritinvahvistin
Sansui Electric Co., Ltd. (山水電気株式会社, Sansui Denki Kabushiki-gaisha) (kiin.: 山水; pinyin: Shan Shui) on japanilainen elektroniikkavalmistaja. Yritys on perustettu 3. kesäkuuta 1947. Sansui valmistaa audio- ja videoelektroniikkaa.
Sansuin vahvistimet ja viritinvahvistimet olivat 1970-luvulla erittäin suosittuja ja arvostettuja Yhdysvalloissa ja Euroopassa kilpailijoidensa Marantzin, Pioneerin, Kenwoodin ja Yamahan laitteiden rinnalla.
1980-luvun lopulla taloudellisiin vaikeuksiin joutuneen Sansuin osti brittiläinen tekstiilialan yritys Polly Peck osana sen hallitsematonta laajenemista monille eri toimialoille. Kyproksenturkkilaisen keinottelijan Asil Nadirin johtama Polly Peck ajautui konkurssiin pari vuotta myöhemmin.
Aiheesta muualla

Kuvia tai muita tiedostoja aiheesta Sansui Wikimedia Commonsissa
Sant Jeroni de Cotalban luostari

Sant Jeroni de Cotalba luostari.
Sant Jeroni de Cotalban luostari on Espanjassa sijaitseva vuonna 1388 perustettu luostari, jota on rakennettu 1300-luvulta 1700-luvulle. Se sijaitsee Valencian itsehallintoalueella 70 kilometriä pääkaupungista Valenciaista luoteeseen.
Luostarirakennukset myytiin velkojen kattamiseksi Trenorin suvulle 1800-luvulla. Suku avasi sen osittain vierailijoille vuonna 2005.
Aiheesta muualla

Wikimedia Commonsissa on kuvia tai muita tiedostoja aiheesta .
Sant Jeroni de Cotalba luostari
Sara Simeoni

| Sara Simeoni |
| --- | --- |
 Sara Simeoni vuonna 1973
Henkilötiedot
Syntynyt: 19. huhtikuuta 1953 (ikä 71) Rivoli Veronese, Italia
Kansalaisuus:   Italia
Uran tiedot
Pituus:  178 cm
Paino:  60 kg
Laji:  korkeushyppy
Seura:  CS Fiat Torino/Lib. Liga Verona/Fiat Iveco/Francesco Francia Bologna
Valmentaja:  Erminio Azzaro
Saavutukset
Ennätykset:  201 cm (1978)
| Mitalit> Maa:   Italia.Naisten yleisurheilu. Olympialaiset  | Mitalit> Maa:   Italia.Naisten yleisurheilu. Olympialaiset  | Mitalit> Maa:   Italia.Naisten yleisurheilu. Olympialaiset  | Maa:   Italia> Naisten yleisurheilu. |
| --- | --- | --- | --- |
|  Kultaa | Moskova 1980 | korkeushyppy |  |
|  Hopeaa | Montréal 1976 | korkeushyppy |  |
|  Hopeaa | Los Angeles 1984 | korkeushyppy |  |
| EM-kilpailut  | EM-kilpailut  | EM-kilpailut  |  |
|  Kultaa | Praha 1978 | korkeushyppy |  |
|  Pronssia | Rooma 1974 | korkeushyppy |  |
|  Pronssia | Ateena 1982 | korkeushyppy |  |
| Sisäratojen EM-kilpailut  | Sisäratojen EM-kilpailut  | Sisäratojen EM-kilpailut  |  |
|  Kultaa | San Sebastián 1977 | korkeushyppy |  |
|  Kultaa | Milano 1978 | korkeushyppy |  |
|  Kultaa | Sindelfingen 1980 | korkeushyppy |  |
|  Kultaa | Grenoble 1981 | korkeushyppy |  |
| Universiadit  | Universiadit  | Universiadit  |  |
|  Kultaa | Sofia 1977 | korkeushyppy |  |
|  Kultaa | Bukarest 19813 | korkeushyppy |  |
|  Hopeaa | Rooma 1975 | korkeushyppy |  |
|  Pronssia | Moskova 1973 | korkeushyppy |  |
|  Pronssia | Meksiko City 1979 | korkeushyppy |  |
Sara Simeoni (s. 19. huhtikuuta 1953) on italialainen uransa päättänyt korkeushyppääjä. Hän voitti kesäolympialaisissa kerran kultaa (Moskova 1980) ja kahdesti hopeaa (Montréal 1976, Los Angeles 1984).
Simeoni ylitti vuonna 1978 kaikkien aikojen toisena naiskorkeushyppääjänä kahden metrin rajan tehdessään maailmanennätystuloksen 201 cm. Hän piti maailmanennätystä hallussaan vuoteen 1982 saakka; Italian-ennätyksenä hänen suorituksensa pysyi aina vuoteen 2007, jolloin Antonietta Di Martino rikkoi sen hyppäämällä ensin 202, sitten 203 cm.
Parhaana vuonnaan 1978 Simeoni voitti Euroopan mestaruuden Prahan EM-kilpailuissa. Hän kukisti aiemmin maailmanennätystä hallussaan pitäneen Rosemarie Ackermannin, joka hyppäsi kierähdystyylillä. Simeoni käytti uudempaa floppaustyyliä, joka noihin aikoihin alkoi syrjäyttää kierähdystä vallitsevana korkeushyppytyylinä. Simeoni sai ulkoratojen EM-pronssia Roomassa 1974 ja vielä Ateenassa 1982. Sisäratojen Euroopan-mestaruuden hän voitti neljä kertaa vuosien 1977–1981 aikana.
SKDL:n Äänekosken työväentalo

| SKDL:n Äänekosken työväentalo> Äänekosken Kansantalo |
| --- | --- |
 Äänekosken kansantalo 1950-luvulla.
Osoite:  Pitkäkatu 25
Sijainti:  Äänekoski
Valmistumisvuosi:  1950
Purkuvuosi:  tammikuu 2001
Rakennuttaja:  Äänekosken Kansandemokraattinen yhdistys
Omistaja:  Äänekosken Kansandemokraattinen yhdistys
Runkorakenne:  hirsi
Kerrosluku:  1
 
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Äänekosken Kansantalo sijainnut Äänekosken keskustassa. Se purettiin vuoden 2001 tammikuussa.
Historia

Talo rakennettiin talkoilla ja oli rahoitettu osaksi lainoilla ja osaksi omalla rahoituksella. Se rakennettiin vuonna 1950, ja siihen tehtiin laajennusosa vuonna 1963.
Rakennus

Työväentalo oli rankorakenteinen. Ulkoseinät on rapattu. Katteena oli käytetty peltiä ja bitumia. Vanhan osan sisäseinät olivat halltexia ja paneelia ja laajennusosassa lastulevyä. Sisäkatto oli vanhassa osassa halltexia ja laajennusosassa betoniaselvennä. Alkuperäiset puu-uunit oli vaihdettu öljypoltinkattilaan vuonna 1963 ja samana vuonna asennettiin vesijohto, viemäri ja rakennettu wc:t. Talossa oli juhlasali näyttämöineen, ravintola, keittiö ja eteinen, pioneerihuone, punttisali ja kahden huoneen ja keittiön asunto. Käymälä ja puuvaja olivat ulkorakennuksessa.
Toimintaa työväentalolla

Talossa on vuoden 1982 tiedon mukaan järjestetty kokouksia, nuorisotoimintaa, tansseja, bingoa, urheiluharjoituksia ja juhlia. Loppuaikoina siellä oli bändien harjoitustiloja, järjestettiin erilaisia myyntitapahtumia, mutta kun rakennus meni huonoon kuntoon se lopulta purettiin tammikuussa 2001.
Roller Derby Suomi Cup

| Roller Derby SM sarja |
| --- | --- |
 Meneillään oleva kausi Roller Derby Suomi Cupin kausi 2017–2018 

Laji:  roller derby
Maa(t):   Suomi
Perustettu:  2013
Joukkueita:  6
Hallitseva mestari:  Helsinki Roller Derby
Alempi taso:  I-divisioona
Sivusto:  Roller Derby Suomi Cup
Roller Derby Suomi Cup (nykyisin Roller derbyn SM-sarja) on Roller Derby Finlandin naisten SM-sarja. Se on Suomen korkein roller derbyn sarjataso. Ensimmäinen kausi pelattiin 2013. Kyseessä on vanhin Euroopassa pelattava kansallinen
roller derby -sarja.
Roller Derby Suomi Cupin sarjajärjestelmä > Runkosarja

Joukkueet pelaavat yksinkertaisen runkosarjan (5 ottelua/joukkue) jonka jälkeen neljä parasta jatkavat lopputurnaukseen. Viimeiseksi sijoittunut joukkue karsii sarjapaikasta I-divisioonan voittajan kanssa. Ottelut pelataan miniturnauksina jolloin jokaiselle joukkueelle tulee koti- ja vieraspelien lisäksi puolueettomalla kentällä pelattuja otteluita.
Roller Derby Suomi Cupin sarjajärjestelmä > Lopputurnaus

Neljä parasta joukkuetta pääsevät lopputurnaukseen. Välierissä runkosarjan voittaja pelaa neljänneksi sijoittunutta ja toiseksi sijoittunut kolmanneksi sijoittunutta joukkuetta vastaan. Välierien voittajat kohtaavat loppuottelussa ja häviäjät pronssiottelussa.
Roller Derby Suomi Cupin sarjajärjestelmä > Putoamiskarsinnat

Runkosarjan viimeiseksi jäänyt joukkue pelaa karsintaottelun I-divisioonan voittajan kanssa. Karsintaottelun voittaja saa sarjapaikan seuraavan kauden Suomi Cupiin ja hävinnyt joukkue pelaa I-divisioonassa.
Joukkueet kaudella 2017–2018

| Joukkue | Kotikaupunki |
| --- | --- |
Helsinki Roller Derby: Helsinki
Kallio Rolling Rainbow: Helsinki
Dirty River Roller Derby: Turku
Tampere Roller Derby: Tampere
Kouvola Roller Derby: Kouvola
Oulu Roller Derby: Oulu
Kaikkien aikojen mitalikolmikot

| Kausi | Mestari | Hopeaa | Pronssia | Runkosarjan voittaja |
| --- | --- | --- | --- | --- |
| 2013 | Kallio Rolling Rainbow | Helsinki Roller Derby | Dirty River Roller Grrrls | Kallio Rolling Rainbow |
| 2014 | Helsinki Roller Derby | Kallio Rolling Rainbow | Tampere Roller Derby | Helsinki Roller Derby |
| 2015 | Kallio Rolling Rainbow | Dirty River Roller Grrrls | Tampere Roller Derby | Kallio Rolling Rainbow |
| 2016 | Kallio Rolling Rainbow | Helsinki Roller Derby | Tampere Roller Derby | Kallio Rolling Rainbow |
| 2017 | Helsinki Roller Derby | Kallio Rolling Rainbow | Tampere Roller Derby | runkosarjaa ei pelattu |
| 2018 | Oulu Roller Derby |  |  | Oulu Roller Derby |
| 2019 | Helsinki Roller Derby | Oulu Roller Derby | Dirty River Roller Roller Derby |  |
| 2023 | Helsinki Roller Derby | Oulu Roller Derby | Kallio Rolling Rainbow |  |
| 2024 | Kallio Rolling Rainbow | Oulu Roller Derby | Helsinki Roller Derby |  |
Historia

Vuonna 2013 kuusi suurinta seuraa kilpaili mestaruudesta seitsemän turnausta käsittävässä runkosarjassa, Suomi Cupissa, joka huipentui neljän parhaan finaaliturnaukseen. Kausi sijoittuu kalenterivuoden mukaan ja finaaliturnaus järjestettiin näin ollen marraskuussa 2013.
Aiheesta muualla

Roller Derby Finlandin virallinen sivu
Sama meri, eri maa

Sama meri, eri maa: aasialaista, afrikkalaista ja amerikkalaista kirjallisuutta on novelliantologia, jonka on toimittanut Sara Eeva. Sen on julkaissut Laatusana vuonna 2010. Teos sisältää nykynovelleja Aasiasta, Afrikasta ja Amerikasta.
Novellit

Ama Ata Aidoo: Tyttö joka pystyy
Anita Desai: Ananasleivos
Edwidge Danticat: Näen, muistan, hengitän
Melanie Rae Thon: Pelon lapset
Chun Shu: Beijing beibi
Haruki Murakami: Sputnik-rakastettuni
Nadine Sarreal: Silkkipusero
Junot Díaz: Poikaystävä
M. G. Vassanji: Valloilleen
Xiaolu Guo: Pieni punainen sanakirja rakastavaisille: pronomini
Jhumpa Lahiri: Tämä siunattu koti
Gao Xingjian: Puistossa
Cecilia Brainard: Melkein unohtunut
Adelaida Fernández de Juan: Armoa auringon alla
Eduardo del Llano: Greenpeace
Augusto Monterroso: Sammakko joka halusi olla autenttinen sammakko
Adonis: Sisyfokselle, Aamun puu, Runouden alku, Puheen alku
Théo Ananissoh: Paluu kotimaahan
Milly Jafta: Kotiinpaluu
Afrikkalaisia sananlaskuja
Sakari Visa

Jouko Sakari Visa (s. 1. toukokuuta 1940 Helsinki) on suomalainen upseeri ja vara-amiraali evp. Visa työskenteli mm. Suomen merivoimien komentajana vuosina 1990–1996.
Ura

opetusupseeri Turun Laivastoasema 1962-1963
Helsingin Lippue (HelLp) 1963
Koululaiva Matti Kurki 1966-1968
Merivoimien Esikunta 1968-1973
Puolustusneuvoston yleissihteerin apulainen 1977-81
Helsingin Laivastoaseman päällikkö 1984-86
Maanpuolustuskurssien johtaja 1986-1990
Puolustusvoimien huoltopäällikkö, Pääesikunta 1997-1998
puolustushaaran komentaja 1990-1996
Lisäksi hän on toiminut Reserviläislehden sotilasasiantuntijana 1986–1994.
Visa on suorittanut Kadettikoulun Merisotakoulussa valmistuen laivastolinjalta vuonna 1962.
| 0 | 1 | 2 | 3 |
| --- | --- | --- | --- |
|  | Edeltäjä: Juha Tikka | Suomen merivoimien komentaja 1990–1996 | Seuraaja: Esko Illi |
Ruthven (Angus)

Ruthvenin kirkko.
Ruthven ([ˈrɪvən]; gaeliksi Ruadhainn) on kylä Skotlannissa. Siellä oli vuonna 1846 julkaistun tietosanakirjan mukaan 471 asukasta. Kylän pinta-ala oli samaan aikaan 8,23 neliökilometriä. Siellä on jäänteitä kylässä vaikuttaneen Crichtonin suvun linnasta. Suku sammui  1742, ja maat osti Thomas Ogilvy.
Aiheesta muualla

Kuvia tai muita tiedostoja aiheesta Ruthven (Angus) Wikimedia Commonsissa
Saara Lappalainen

Saara Lappalainen (s. 29. maaliskuuta 1999) on suomalainen jalkapalloilija, pelipaikaltaan keskikenttäpelaaja. Hän on edustanut Liigassa FC Honkaa kaudesta 2017 alkaen. Hän on ennen kauden 2021 alkua pelannut Liigassa 77 ottelua ja tehnyt niissä kaksi maalia, jotka molemmat kaudella 2017. Juniorina hän edusti Espoon Palloseuraa.
Lappalainen on pelannut Suomen nuorisomaajoukkueissa ja myös yhden ottelun Suomen naisten maajoukkueessa, maaliskuussa 2019 Etelä-Afrikkaa vastaan.
Ruthwell

| Ruthwell |
| --- | --- |

 fiRuthwell 
 54°59′35″N, 3°24′29″W 
Valtio:  Yhdistynyt kuningaskunta
Maa:  Skotlanti
Hallintoalue:  Dumfries ja Galloway
Ruthwell (gaeliksi Ruadhail) on kylä Skotlannissa Dumfries ja Gallowayn paikallishallintoalueella. Se sijaitsee Dumfriesin ja Annanin kaupunkien välissä lähellä Solway Firthin lahtea.
Ruthwellin kirkossa on noin 5,3 metriä korkea anglosaksinen risti, joka on todennäköisesti peräisin 700-luvun toiselta neljännekseltä. Se on Britteinsaarten varhaisimpia ja parhaiten säilyneitä vapaasta seisovia kiviristejä. Ruthwell on tunnettu myös maailman ensimmäisestä säästöpankista. Sen kylään perusti Henry Duncan vuonna 1810.
Ruthwellin kirkko
Ruthwellin risti
Ruthwellin säästöpankkimuseo
Aiheesta muualla

Kuvia tai muita tiedostoja aiheesta Ruthwell Wikimedia Commonsissa
Sakari Vapaasalo

Tauno Sakari Vapaasalo (6. syyskuuta 1911 Kemi – 22. kesäkuuta 1984 Ruotsi) oli suomalainen 1930-luvun opiskelijajohtaja, päätoimittaja ja professori.
Vapaasalon vanhemmat olivat kaupunginviskaali W. Jämsen ja Anna Luoma. Hän pääsi ylioppilaaksi Oulussa 1929 ja opiskeli Helsingin yliopistossa valmistuen filosofian kandidaatiksi 1936. Vapaasalo väitteli vuonna 1961 filosofian tohtoriksi Uppsalan yliopistossa, väitöskirjan aiheena oli Eino Leinon tuotannon Kalevala-romantiikka. Hän oli ensimmäinen, joka väitteli Ruotsissa tohtoriksi suomenkielisestä kirjallisuudesta.
Vapaasalo toimi 1930-luvulla Sinimustat-järjestön johtajana ja hän oli Ylioppilaslehden päätoimittajana 1938–1943. Vapaasalo oli Aikakauslehti Sinimustan toimitusneuvoston jäsen 1933–1936, ja hän kirjoitti artikkeleita muun muassa Ajan Suunta- ja Suomen Heimo -lehtiin. Hän oli Helsingin yliopiston ylioppilaskunnan varapuheenjohtaja 1938–1943 ja Pohjois-pohjalaisen osakunnan kuraattori 1939–1941. Vapaasalo oli myös Akateemisen Karjala-Seuran jäsen. Jatkosodan aikana hän toimi muun muassa TK-kirjeenvaihtajana ja vuosina 1942-1943 Itä-Karjalan sotilashallinnon julkaiseman Vapaa Karjala -lehden päätoimittajana.
Vapaasalo toimi Uppsalan yliopiston suomen kielen lehtorina vuodesta 1951 sekä suomen kielen ja kirjallisuuden dosenttina vuodesta 1961, kunnes jäi eläkkeelle vuonna 1978. Kevätlukukausilla 1970 ja 1972 hän oli Tukholman yliopiston suomen kielen ja kulttuurin vt. professorina. Vapaasalo sai Ruotsissa professorin arvonimen vuonna 1972.
Vapaasalo oli naimisissa vuodesta 1953 Hansi Popperin kanssa.
Teoksia

Itäkarjalaiset ja me ; tekijät Yrjö Vuorjoki, Reino Ala-Kulju ja Sakari Vapaasalo. Itä-Karj. SE:n valist. Os:n julkaisuja 1. Joensuu 1942, uusi painos 1943
Itsenäisyyspäivänä 1942. Suomen aseveljien liitto, Helsinki 1942
Oulun tuomiokirkko. Oulu 1951
A. Santaholma osakeyhtiö 1903-1952 : kauppias Antti Santaholma ja Kauppahuone A. Santaholma. Oulu 1953
Pohjois-pohjalainen osakunta 1932-1957. Pohjois-pohjalainen osakunta, Helsinki 1957
Studier i Eino Leinos kalevalaromantik , väitöskirja. Lundequistska bokhandeln, Uppsala 1961
Tornion murteen sanastoa suomalaisessa kirjallisuudessa - Tornedalsfinska ord i finskspråkig litteratur. Tornedalica, Luleå 1990 (muokattu vuonna 1964 kirjoitetusta käsikirjoituksesta)
Saara Lipsanen

| Saara Lipsanen |
| --- | --- |

Henkilötiedot
Syntynyt: 13. syyskuuta 1995 (ikä 29) Lappeenranta
Kansalaisuus:   Suomi
Uran tiedot
Laji:  keihäänheitto
Seura:  Lappeenrannan Urheilu-Miehet
Valmentaja:  Olavi Parjanen
Saara Lipsanen (s. 13. syyskuuta 1995 Lappeenranta) on suomalainen keihäänheittäjä, joka edustaa Lappeenrannan Urheilu-Miehiä. Hänen valmentajansa on Olavi Parjanen. Kolmiloikkaaja Simo Lipsanen on hänen kaksoisveljensä.
Lipsanen saavutti Kalevan kisojen keihäänheitossa hopeaa vuonna 2018 sekä pronssia 2021 ja 2022. Hän karsiutui alle 23-vuotiaiden EM-kilpailujen loppukilpailusta sekä 2015 että 2017. Hän kilpaili aikuisten maaottelussa ensimmäisen kerran 2018. Parhaimmillaan hän on sijoittunut toiseksi Suomi–Ruotsi-maaottelussa 2021.
Lipsasen ennätys on Tampereen Kalevan kisoissa 2021 heitetty 57,90.
Sarah Palfrey Cooke

| Sarah Palfrey Cooke |
| --- | --- |

Henkilötiedot
Syntynyt: 18. syyskuuta 1912
Kuollut: 27. helmikuuta 1996 (83 vuotta)
Kansalaisuus:   Yhdysvallat
Tennispelaaja
Kätisyys:  oikeakätisyys
Palkintorahat:  0 USD
Kaksinpeli
Voitot/tappiot:  0–0
Nelinpeli
Voitot/tappiot:  0–0
Sarah Palfrey Cooke (18. syyskuuta 1912 Sharon, Massachusetts – 27. helmikuuta 1996) oli yhdysvaltalainen tennispelaaja.
Cooke voitti Yhdysvaltain mestaruusturnauksen kaksinpelin vuosina 1941 ja 1945. Nelinpelin hän voitti Yhdysvalloissa yhdeksän kertaa. Wimbledonin nelinpelin hän voitti 1938 ja 1939. Hänet valittiin International Tennis Hall of Fameen vuonna 1963.
2. lokakuuta 1940 Sarah Palfrey meni naimisiin tennispelaaja Elwood Cooken kanssa. Aiemmin hän oli naimisissa Marshall Fabyan nuoremman kanssa. Sarah erosi Elwoodista 1949.
S/S Park Victory

Utön rukoushuoneen kymmenhaarainen kynttilänjalka, jonka jalkojen poikkiristeihin on kaiverrettu Park Victoryn haaksirikossa vuonna 1947 kuolleiden kymmenen henkilön nimet.
S/S Park Victory oli yhdysvaltalainen kivihiililastissa ollut höyrylaiva, joka ajautui karille ja upposi 25. joulukuuta 1947 Utön kaakkoispuolella Suomen aluevesillä. Onnettomuudessa menehtyi kymmenen laivan 48 hengen miehistöstä.
S/S Park Victory oli rakennettu Kaiser Permanente Metals Companyn telakalla Kalifornian Richmondissa vuonna 1945, ja se kuului toisen maailmansodan aikana vuosina 1943–1945 Yhdysvalloissa rakennettuihin Victory-luokan rahtialuksiin, joita tehtiin kaikkiaan 534 kappaletta. Park Victoryn uppouma oli 9 000 tonnia, pituus 139 metriä ja matkanopeus 16,3–19 solmua.
Onnettomuus

Viimeiseksi jääneellä matkallaan Park Victory oli matkalla Virginian Newportista Helsinkiin. Alus ankkuroitui illalla 24. joulukuuta lumimyrskyssä Lillharun lähelle odottamaan myrskyn tyyntymistä ja aamun tuloa, jotta se olisi voinut sivuuttaa turvallisesti Jussarön ja Harmajan välisen Nashorn-miinakentän raivausalueen. Kovassa myrskyssä laivan ankkurit eivät kuitenkaan pitäneet, ja alus ajautui yön aikana kuusi tai seitsemän kertaa karille. Ensimmäisillä kerroilla Park Victory onnistui irrottautumaan karilta omien koneidensa voimalla, mutta kello 2.15 yöllä se tarttui karille uudelleen keskilaivan kohdalta ja katkesi upoten noin 20 minuutissa.
Laivan miehistö pelastautui läheisille kallioluodoille, mutta pelastusveneet Utön rannikkopuolustuslinnakkeelta, luotsiasemalta ja meripelastusasemalta ehtivät paikalle vasta aamulla, ja siihen mennessä kymmenen miehistön jäsentä oli jo kuollut hypotermiaan. Utön rukoushuoneessa on kymmenhaarainen hopeinen kynttelikkö, jossa on lueteltu turmassa menehtyneiden nimet. Siellä on myös miehistön eloonjääneiden jäsenten Utön asukkaille lahjoittama kiitostaulu pelastustyön suorittamisesta.
Hylky

Park Victory on suurin Suomen aluevesillä sijaitseva hylky, ja se makaa 27–36 metrin syvyydessä mastontynkien ulottuessa kahdeksan metrin syvyyteen. Vuosien kuluessa hylystä alkoi valua mereen jonkin verran öljyä, joten Suomen ympäristökeskus keräsi vuosina 1994–2000 hylyssä olevista tankeista 410 kuutiometriä öljyä; tämä operaatio tuli maksamaan yli 21 miljoonaa markkaa.
Öljynpoistoa varten jouduttiin hylystä nostamaan suuri määrä lastina ollutta kivihiiltä, jotta poistossa tarvittavat höyry- ja pumppausventtiilit saatiin asennettua tankkeihin.  Tästä hiilestä huomattava erä päätyi lahjoituksena Jokioisten museorautatielle, jonka käyttöön se sopikin erinomaisesti.
Aiheesta muualla

Martelius, Katja: Haaksirikko jouluyönä Helsingin Sanomat. 24.12.2010.
Höyrylaiva Park Victoryn turma oli jouluyön tragedia 1947 Ylen elävä arkisto. 16.12.2016.
Park Victoryn haudalla Elämää Utössä -blogi. 22.12.2006.
Utön rukoushuone (Arkistoitu – Internet Archive)
Scylacognathus

| Scylacognathus |
| --- | --- |
 Permikausi Wuchiaping-vaihe  PreЄ Є O S D C P T J K Pg N      
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Kladi::  Synapsidit Synapsida
Lahko::  Terapsidit Therapsida
Kladi::  Theriodontia
Alalahko::  †Gorgonopsia
Heimo::  †Gorgonopsidae
Suku::  †Scylacognathus  Broom, 1913
Lajit
 †S. parvus Broom, 1913  †S. robustus  †S. kitchingi 
Infobox OKNimi-testi OK: 
Scylacognathus (nimen merkitys: ”nuoren koiran leuka”) on sukupuuttoon kuollut terapsidisuku, joka eli permikaudella. Sukuun luetaan lajit S. parvus, S. robustus ja S. kitchingi.
Scylacognathus oli pieni Gorgonopsia-alalahkoon kuuluva lihansyöjä. Sen fossiileja on löydetty Etelä-Afrikasta. Arctops-sukuun luokitellut fossiilit saattavat olla Scylacognathus-suvun aikuisia yksilöitä. Tällöin Arctops olisi Scylacognathusin synonyymi.